दिव्यांग बच्चों ने राज्य स्तर पर जीते स्वर्ण पदक
उज्जैन में दिव्यांगों के लिए राज्य स्तरीय खेलकूद एवं सांस्कृतिक प्रतियोगिताओं का आयोजन किया गया था। प्रतियोगिता में नगर की उम्मीद शिक्षण समिति के दिव्यांग बच्चों ने विभिन्न प्रतियोगिताओं में न केवल भाग लिया बल्कि स्वर्णपदक प्राप्त कर विदिशा का नाम पूरे प्रदेश में गौरवान्वित किया है।
दो, तीन तथा चार मार्च को हुए इस आयोजन में भोपाल, इंदौर, ग्वालियर, मंदसौर, गुना, जबलपुर सहित अन्य स्थानों से 600 दिव्यांग बच्चे शामिल हुए थे। सभी बच्चों ने अपनी योग्यता तथा क्षमता के अनुसार इसमें उम्मीद शिक्षण समिति के तीन बच्चों ने छह पुरस्कार हासिल किए। स्पर्श अग्रवाल, निखिल दुबे, पर्व जैन ने 25 मीटर दौड़, संगीत, नृत्य, गोला फेंक, 100 मीटर दौड़, सॉफ्टबाल प्रतियोगिता में भाग लेकर प्रथम, द्वितीय व तृतीय स्थान प्राप्त किया।
पदक जीत कर लौटने पर इन बच्चों का पालकों व स्थानीय नागरिकों ने भावभीना स्वागत किया। सभी पालक इस उपलब्धि के लिए संस्था संचालिका रेखा मोटवानी का आभार मान रहे थे। फादर टाम जार्ज जो कि उज्जैन में मनोविकास संस्था चलाते हैं ने विदिशा के बच्चों के प्रदर्शन की सराहना की।
उम्मीद शिक्षण समिति के दिव्यांग बच्चों ने उज्जैन में आयोजित राज्य स्तरीय प्रतियोगिताओं में स्वर्ण व रजत पदक जीतकर उल्लेखनीय सफलता हासिल की।
hin_Deva hin_Deva hin_Deva hin_Deva hin_Deva